אייס אוף בייס

אייס אוף בייס (באנגלית: Ace of Base – ובהגייה הנכונה: אייס אוב בייס) היא להקת יורודאנס מגטבורג שבשוודיה. ב-1986 הקים ג'ונאס ברגרן יחד עם שניים מחבריו להקת טכנו בשם "Tech Noir". ג'ונאס צירף עד מהרה את אחיותיו, מאלין וג'ני ברגרן לתרום את קולותיהן לקטעי קישור. בשנים 1989–1990 שני הבחורים הנוספים עזבו את הלהקה לטובת קריירות אחרות ובמקומם הצטרף אוּלְף. שם הלהקה שונה ל"אייס אוף בייס" (האס הבסיסי, בתרגום לעברית). בראיון משנת 2018, הסביר אולף את מקור השם של הלהקה: "השם בא מתוך הנגאובר שהיה לי ביום השנה החדשה... צפיתי ב-MTV וראיתי את הקליפ של Motörhead לשיר שלהם "Ace of Spades". אהבתי את השם וחשבתי שאשתעשע עם המילים האלה. אנחנו ארבעה חברים בלהקה הזו, אז חשבתי, "יופי. ארבעה אסים. אני אשמור על האס". ואז חשבתי על הסטודיו שלנו ואיך זה הבסיס שלנו." — marcandrew.ca ניסיונות לחתום על חוזה עם חברות תקליטים בשוודיה העלו חרס, ובשנת 1992 הוחתמה הלהקה בחברת התקליטים הדנית, Mega Records. באותה השנה, הוציאה הלהקה את הסינגל הראשון "Wheel Of Fortune" בדנמרק. הסינגל הופץ שלוש פעמים במרווחים של חצי שנה עד שלבסוף קיבל הכרה ושהה במקום השני במצעד הסינגלים הדני, כשבמקום הראשון נמצא הסינגל השני - "All That She Wants" (שהופק על ידי המפיק השוודי הנודע דניז פופ). הסינגלים זכו להצלחה מפתיעה גם מחוץ לאירופה (ארצות הברית, יפן ואוסטרליה). אלבום הבכורה של הלהקה, Happy Nation, נמכר ביותר מ-19 מיליון עותקים ברחבי העולם ונכנס לספר השיאים של גינס לשנת 1995 כאלבום הבכורה הנמכר ביותר בכל הזמנים עד אז. אלבום הבכורה יצא בישראל בתחילת 1993 בחברת התקליטים פונוקול. בעקבות ההצלחה ערך צהובון שוודי תחקיר על הלהקה במרץ 1993, בו חשף את עברו המפוקפק של אולף כנאו-נאצי אשר גרמה למבוכה בקרב הלהקה ובמסיבת עיתונאים מיוחדת אולף התוודה והתחרט בפומבי על עברו. אולף סיפר שעבר ילדות קשה שבמהלכה מצא את עצמו הולך ומתדרדר עד שבגיל 17, לאחר מות חברו הטוב ביותר כתוצאה ממלחמת כנופיות, החליט לעשות מעשה ולשנות את חייו. לרגל חגיגות יום העצמאות של מדינת ישראל באפריל 1993, הגיעה הלהקה לישראל והופיעה באירוע שנקרא 'רוקדים עצמאות' ב-4 מוקדים שונים: חיפה, ראשון לציון, באר שבע ופארק הירקון בתל אביב. ישראל הייתה למעשה המדינה הראשונה שאליה הגיעה הלהקה במסגרת סיבוב ההופעות שעשתה אז בעולם. הביקור וההופעה בפארק הירקון, בה השתתפו למעלה מ-55,000 איש, מצוין בעמוד ביוגרפיה אישית של כל אחד מחברי הלהקה באתר הרשמי שלה כ-"הזיכרון הטוב ביותר מאייס אוף בייס"[דרוש מקור]. בשנת 1995 הוציאה לאור הלהקה את האלבום "The Bridge" אשר נמכר בכ-6 מיליון עותקים, ב-1998 את האלבום "Flowers" שהצליח בעיקר באירופה, ב-1999 הוציאה הלהקה לקט להיטים מאלבומיה הקודמים בתוספת 4 רצועות חדשות, תחת השם "Singles Of The 90’s" ובשנת 2002 את "Da Capo" שזכה להצלחה זעומה מאוד באירופה. בשנת 2009 צורפו שתי זמרות חדשות קלרה הגמאן ויוליה ויליאמסון. למרות שאחיותיו של ברגרן לא פרשו מהלהקה באופן רשמי, הן לא תרמו את קולן לאלבום החמישי של הלהקה, "The Golden Ration", אשר יצא שנה לאחר מכן. חברת ההפקות כן רואות בג'ני ובמאלין חברות הרכב לשעבר. לאורך כל שנת 1994 היה להיט אחד לפחות של הלהקה בין 10 המקומות הראשונים של המצעד. המצעד השנתי בארצות הברית בשנת 1994 כלל 3 להיטים של הלהקה: במקום הראשון, The Sign; במקום השמיני, All That She Wants ובמקום התשיעי, Don't Turn Around. כמו כן, היו אלו השירים היחידים שאינם בלדות בעשירייה הראשונה של המצעד. הסינגל "The Sign", שנחשף במהדורה מיוחדת של האלבום עבור הקהל האמריקאי, שהה במקום הראשון במצעד במשך 6 שבועות והיה מועמד לפרס גראמי. ג'ונאס ברגרן (נולד ב-21 במרץ 1967) אולף אקברג (נולד ב-6 בדצמבר 1970) מאלין ברגרן (המכונה לין) (נולדה ב-31 באוקטובר 1970) ג׳ני ברגרן (נולדה ב-19 במאי 1972) ג'וליה וויליאמסון קלרה הגמאן (נולדה ב-9 ביולי 1971) 1992: Happy Nation 1993: The Sign 1995: The Bridge 1998: Flowers 1998: Cruel Summer 2002: Da Capo 2010: The Golden Ratio 1999: Singles of the 90s 2000: Greatest Hits 2002: The Collection/All That She Wants 2003: Platinum & Gold Collection 2004: The Hits 2010: Platinum & Gold 2015: Hidden Gems 2019: Gold 2003: Ace of Base – Exclusive Fan Edition 2005: The Ultimate Collection 2008: Greatest Hits 2020: All That She Wants: The Classic Collection 2023: Beautiful Life: The Singles 2009: Cruel Summer 2014: All That She Wants (Remixed) מדיה וקבצים בנושא אייס אוף בייס בוויקישיתוף אתר האינטרנט הרשמי של אייס אוף בייס (באנגלית) אייס אוף בייס, ברשת החברתית פייסבוק אייס אוף בייס, ברשת החברתית אקס (טוויטר) אייס אוף בייס, סרטונים בערוץ היוטיוב אייס אוף בייס, במסד הנתונים הקולנועיים IMDb (באנגלית) אייס אוף בייס, באתר ספוטיפיי אייס אוף בייס, באתר סאונדקלאוד (באנגלית) אייס אוף בייס, באתר Last.fm (באנגלית) אייס אוף בייס, באתר AllMusic (באנגלית) אייס אוף בייס, באתר MusicBrainz (באנגלית) אייס אוף בייס, באתר דיזר אייס אוף בייס, באתר Yandex.Music (ברוסית) אייס אוף בייס, באתר Discogs (באנגלית) אייס אוף בייס, באתר Songkick (באנגלית) אייס אוף בייס, באתר Genius אייס אוף בייס, באתר SecondHandSongs אייס אוף בייס, באתר MOOMA (בארכיון האינטרנט) אייס אוף בייס, באתר בילבורד (באנגלית) The Jenny Berggren Source אייס אוף בייס במוסיכיפדיה של רדיו מוסיכיף 69FM. אמנון הררי, מהו סוד שליטתה של שוודיה בשוק הפופ העולמי?, באתר הארץ, 16 בינואר 2019 Tortorici, Frank (2000-05-18). "Ace of Base's Jenny Berggren". MTV. נבדק ב-2016-08-31. גל אוחובסקי, תקליטים חדשים - סיפור הפרברים - אייס אוף בייס, 'הפי ניישן', פונוקול, חדשות, 4 במרץ 1993 דנה גילרמן, המאזינים החליטו: לא לשדר, חדשות, 17 במאי 1993 עמית שהם, לאן הערב - אירוע - 'רוקדים עצמאות', חדשות, 25 באפריל 1993 ניב הדס, "אייס אוף בייס": חושפים את ערוותו של הפופ, באתר הארץ, 8 בנובמבר 2010